שילה ג'ורדן

שילה ג'נט ג'ורדן (באנגלית: Sheila Jeannette Jordan; נולדה בשם דוסון Dawson; 18 בנובמבר 1928 – 11 באוגוסט 2025) הייתה זמרת ג'אז אמריקאית ופזמונאית. היא הקליטה כמוזיקאית באולפנים עם מגוון רחב של אמנים בעלי שם, בנוסף להקלטת אלבומים משלה. ג'ורדן הייתה חלוצה בסגנון שירה ששילב ביבופ וסקאט ג'אז, בליווי קונטרבס בלבד.

המוזיקה של ג'ורדן זכתה לשבחים רבים, במיוחד בזכות יכולתה לאלתר מילים. מבקר הג'אז סקוט יאנואו תיאר אותה כ"אחת הזמרות היצירתיות ביותר בעקביות בכל תולדות הג'אז". נגן הסקסופון צ'ארלי פארקר נהג להציג את ג'ורדן כ"אישה עם האוזניים ששוות מיליון דולר".

חיים וקריירה
קריירה מוקדמת
שילה ג'נט דאוסון נולדה ב-18 בנובמבר 1928 בדטרויט, מישיגן. אביה עזב אותה סמוך ללידתה ונישא מחדש. אמה נאבקה בהתמכרות לאלכוהול. היא נשלחה לעיר סאמרהיל, פנסילבניה, עיירת כריית פחם קטנה בהרי האלאגני. סביה גידלו אותה באווירה קרה וחסרת חום, וסבה גם הוא נאבק בהתמכרות לאלכוהול. היא נזכרה בקשייהם ובעוני שבו חיו: "היינו כנראה האנשים העניים ביותר בעיר הענייה [...] היה לנו שירותים חיצוניים ולא היה מים בבית [...] בחורף ישנו בחדר אחד בלי סדינים או ציפיות; היו לנו רק שמיכות."

ג'ורדן חזרה להתגורר עם אמה בדטרויט בשנת 1942, שם הופיעה כזמרת ג'אז במועדוני לילה. היא סייעה בכתיבת מילים למוזיקה של צ'ארלי פרקר בהרכב "סקיטר, מיטש וג'ין" (סקיטר ספייט, לירוי מיטשל ושילה "ג'ין"). הם פגשו את פרקר בהופעותיו בדטרויט, והוא הזמין אותם לשיר עמו.

בשנת 1951 עברה ג'ורדן לניו יורק, שם למדה תאוריה מוזיקלית אצל לנדי טריסטנו ושרלס מינגוס. היא התמחתה במוזיקה של פרקר, אותו ראתה כמורה, והזכירה: "אני מניחה שעקבתי אחרי ה-Bird [פרקר]". כשנשאלה אם השיר "Chasin' the Bird" נכתב עבורה, השיבה: "לא. אני לא יודעת איך השמועה הזו התפשטה". בשנת 1952 נישאה לפסנתרן דוק ג'ורדן, חבר בהרכב של פרקר.

קריירה מאוחרת (1960–2025)
ממוזער|upright|ג'ורדן מופיעה ב-1985
ממוזער|upright|ג'ורדן ב-2011

בתחילת שנות ה־60 הופיעה במועדון "פייג' תרי" שבגריניץ' וילג' עם הפסנתרן הרבי ניקולסSpellman, A.B. (1985). Four Lives in the Bebop Business (1st Limelight ed.). New York: Limelight Editions. p. 156. ISBN 0-87910-042-7. ובמקומות נוספים בניו יורק. התמכרותו של דיוק ג'ורדן להרואין תרמה לגירושיהם בשנת 1962, אך לשניים נולדה בת, טרייסי, שאותה "יכולתי לאהוב באמת" ושהיא הייתה "בטוחה שתאהב אותי בחזרה". באותן שנים צמצמה את הופעותיה במועדונים כדי לגדל את טרייסי, ושרה במקום זאת בכנסייה. היא עבדה כקלדנית וכמזכירה משפטית במשך עשרים שנה, והקדישה פחות זמן למוזיקה עד גיל 58.

ב-1962 הקליטה את "You Are My Sunshine" עם ג'ורג' ראסל באלבומו The Outer View (Riverside)Witherden, Barry (May 1987). "A Singer in the Mirror". The Wire. p. 16. והוציאה את אלבומה Portrait of Sheila ב-Blue Note. היא גם החלה בשיתוף פעולה ארוך עם סטיב קוהן בשנות ה-60 המוקדמות וניגנה עם דון הקמן (1967–68), לי קוניץ (1972), ורוזוול רוד (1972–75).

ב-1974 הייתה ג'ורדן "אמנית אורחת" ב-City College of New York ולימדה שם בין 1978 ל-2005. בשנת 2006 קיבלה את פרס מפעל החיים מטעם איגוד מועדוני הקברט של מנהטן (MAC), בעת שחגגה 28 שנות הוראה כמרצה חיצונית למוזיקה. היא גם לימדה באוניברסיטת מסצ'וסטס באמהרסט, ב־Vermont Jazz Center וב־Interplay Jazz and Arts, וכן הנחתה סדנאות בינלאומיות.

ב-12 ביולי 1975 הקליטה את האלבום Confirmation. שנה לאחר מכן הוציאה את אלבום הדואט Sheila, עם Arild Andersen בחברת SteepleChase. ב-1979 הקימה רביעייה עם סטיב קוהן, Harvie S, ובוב מוס. במהלך שנות ה-80 הופיעה עם Harvie S כדואו והקליטה מספר אלבומים יחד. עד 1987 עבדה בסוכנות פרסום והקליטה את Lost and Found ב-1989.

ג'ורדן הייתה פזמונאית שפעלה בסגנונות ביבופ וג'אז חופשי. בנוסף למוזיקאים שהוזכרו, היא הקליטה עם התזמורת של ג'ורג' גרונץ, קמרון בראון, Carla Bley ו-Steve Swallow. היא הקליטה עבור Blue Note, East Wind, ECM, Grapevine, Muse, Palo Alto ו-SteepleChase.

ב-2012 קיבלה את פרס NEA Jazz Masters."Lifetime Honors". National Endowment for the Arts Jazz Masters. National Endowment for the Arts. 2012. Archived from the original on July 4, 2010. Retrieved August 2, 2013. הביוגרפיה שלה, Jazz Child: A Portrait of Sheila Jordan, שנכתבה בידי הזמרת והמחנכת אלן ג'ונסון, ראתה אור ב־2014. בספר תיארה ג'ורדן את מאבקיה האישיים עם התמכרות.Johnson, Ellen (September 2014). Jazz Child: A Portrait of Sheila Jordan. Rowman and Littlefield. ISBN 9780810888364.

ג'ורדן הלכה לעולמה בביתה שבניו יורק ב-11 באוגוסט 2025, בגיל 96.

 פרסים והוקרה 
 2006 – פרס מפעל חיים של איגוד הקברטים והמועדונים של מנהטן (MAC)Giving Tuesday with Sheila Jordan! אתר מרכז הג'אז של ורמונט, 2025פרסי MAC לשנת 2006 אתר macnyc.com
 2007 – פרס הומניטרי מטעם האגודה הבין-לאומית לחינוך בג'אז (IAJE)IAJE News: פרס הומניטרי לשילה ג'ורדן אתר mbrl.ae, 2007
 2008 – פרס על שם מרי לו ויליאמס לנשים בג'אז עבור מפעל חיים בשירות המוזיקה
 2010 – פרס New York Nightlife בקטגוריית זמרת הג'אז המצטיינת
 2012 – הקרן הלאומית לאמנויות (NEA) – מאסטרי ג'אז של ה-NEA (NEA Jazz Masters), אות מפעל חיים
 2018 – פרס הביסטרו (Bistro Award) על תרומתה יוצאת הדופן לאמנות הג'אז

 דיסקוגרפיה 
 כמובילת הרכב 
+ שנה שם האלבום שם חברת התקליטים שם המשתתפים שותפים הערות שוליים 1961 Looking Out 1963 Portrait of Sheila Blue Note 1975 Confirmation East Wind Records 1977 Sheila Grapevine ג'וני קנאפ (Johnny Knapp) 1978 Sheila SteepleChase ארילד אנדרסן (Arild Andersen) 1980 Playground ECM סטיב קון (Steve Kuhn) 1981 Last Year's Waltz ECM 1983 Old Time Feeling Palo Alto הרווי אס (Harvie S) 1984 The Crossing BlackHawk 1989 Songs from Within MA הרווי סוורץ (Harvie Swartz)Sheila Jordan באתר MA Recordings, 2025 1989 Lost and Found Muse 1991 One for Junior Muse מארק מרפי (Mark Murphy) 1993 Heart Strings Muse 1999 Jazz Child HighNote סטיב קון (Steve Kuhn) 1999 Sheila's Back in Town Splasc(h) 2000 The Very Thought of Two MA הרווי סוורץ (Harvie Swartz) 2003 Little Song HighNote סטיב קון (Steve Kuhn) 2005 Celebration HighNote קמרון בראון (Cameron Brown) 2008 Winter Sunshine Justin Time Records 2012 Yesterdays HighNote 2022 Live at Mezzrow Cellar Live 2021 Comes Love: Lost Session 1960 Capri Records 2022 TrioTrio Meets Sheila Jordan SteepleChase TrioTrio 2025 Portrait Now Dot Time Records
 כזמרת אורחת 

+שנהשם המארחשם חברת התקלטיםשם האלבוםהערות שוליים1971קארלה בלייJCOAEscalator over the Hill1997קמרון בראוןOmniToneHere and Now!2000קמרון בראוןHighNoteI've Grown Accustomed to the Bass1983ג'ורג' גרונץECMTheatre1982בוב מוזסRykodiscWhen Elephants Dream of Music1974רוזוול ראדArista/FreedomFlexible Flyer1979רוזוול ראדPhilipsBlown Bone2000רוזוול ראדKnitting FactoryBroad Strokes1980סטיב סוואלוECMHome
קישורים חיצוניים


 One Final Note feature from 2005
 2009 interview with Alyn Shipton for BBC Radio 3's Jazz Library
 Interviews (2015, 2019, 2020) with the Oral History of American Music (Yale University) 

 ג'אז ומוזיקת עולם, מחווה לזמרת הג'אז  שילה ג'ורדן (ארצות הברית)

הערות שוליים

קטגוריה:זמרות ג'אז אמריקאיות
קטגוריה:זמרות-יוצרות אמריקאיות
קטגוריה:זמרות אמריקאיות
קטגוריה:פסנתרניות אמריקאיות
קטגוריה:אמריקאיות שנולדו ב-1928
קטגוריה:אמריקאים שנולדו ב-1928
קטגוריה:אמריקאיות שנפטרו ב-2025
קטגוריה:אמריקאים שנפטרו ב-2025